CELEX: 62006CA0228
Language: el
Date: 2009-02-19 00:00:00
Title: Υπόθεση C-228/06: Απόφαση του Δικαστηρίου (πρώτο τμήμα), της 19ης Φεβρουαρίου 2009 , [αίτηση του Oberverwaltungsgericht Berlin-Brandenburg (Γερμανία) για την έκδοση προδικαστικής αποφάσεως] — Mehmet Soysal, Ibrahim Savatli κατά Bundesrepublik Deutschland (Συμφωνία Συνδέσεως ΕΟΚ-Τουρκίας — Ελεύθερη παροχή υπηρεσιών — Υποχρέωση λήψεως θεωρήσεως για την είσοδο στο έδαφος κράτους μέλους)

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/2
            
         Απόφαση του Δικαστηρίου (πρώτο τμήμα) της 19ης Φεβρουαρίου 2009 [αίτηση του Oberverwaltungsgericht Berlin-Brandenburg (Γερμανία) για την έκδοση προδικαστικής αποφάσεως] — Mehmet Soysal, Ibrahim Savatli κατά Bundesrepublik Deutschland
   (Υπόθεση C-228/06) (1)
   
   (Συμφωνία Συνδέσεως ΕΟΚ-Τουρκίας - Ελεύθερη παροχή υπηρεσιών - Υποχρέωση λήψεως θεωρήσεως για την είσοδο στο έδαφος κράτους μέλους)
   2009/C 90/02
   Γλώσσα διαδικασίας: η γερμανική
   
      Αιτούν δικαστήριο
   
   Oberverwaltungsgericht Berlin-Brandenburg
   
      Διάδικοι στην υπόθεση της κύριας δίκης
   
   Mehmet Soysal, Ibrahim Savatli
   
      κατά
   
   Bundesrepublik Deutschland
   
      παρισταμένου του:
   
   Bundesagentur für Arbeit
   
      Αντικείμενο
   
   Αίτηση εκδόσεως προδικαστικής αποφάσεως — Oberverwaltungsgericht Berlin-Brandenburg — Ερμηνεία του άρθρου 41, παράγραφος 1, του προσθέτου πρωτοκόλλου, της 23ης Νοεμβρίου 1970, που είναι προσαρτημένο στη Συμφωνία Συνδέσεως μεταξύ της Ευρωπαϊκής Οικονομικής Κοινότητας και της Τουρκίας (ΕΕ ειδ. εκδ. 11/002, σ. 149) — Κύρος του άρθρου 1 του κανονισμού (ΕΚ) 539/2001 του Συμβουλίου, της 15ης Μαρτίου 2001, περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (ΕΕ L 81, σ. 1) — Νέοι περιορισμοί στην ελεύθερη παροχή υπηρεσιών — Υποχρέωση Τούρκου υπηκόου που απασχολείται από τουρκική επιχείρηση μεταφορών ως οδηγός φορτηγού αυτοκινήτου να είναι εφοδιασμένος με θεώρηση εισόδου προκειμένου να εισέλθει στο έδαφος κράτους μέλους, ενώ δεν είχε την υποχρέωση αυτή κατά τον χρόνο ενάρξεως ισχύος του προσθέτου πρωτοκόλλου
   
      Διατακτικό
   
   Το άρθρο 41, παράγραφος 1, του προσθέτου πρωτοκόλλου, που υπογράφηκε στις 23 Νοεμβρίου 1970 στις Βρυξέλλες και συνήφθη, εγκρίθηκε και επικυρώθηκε εξ ονόματος της Κοινότητας με τον κανονισμό (ΕΟΚ) 2760/72 του Συμβουλίου, της 19ης Δεκεμβρίου 1972, έχει την έννοια ότι δεν επιτρέπει τη επιβολή, μετά την ημερομηνία ενάρξεως της ισχύος του πρωτοκόλλου αυτού, σε Τούρκους υπηκόους, όπως οι εφεσείοντες της κύριας δίκης, της υποχρεώσεως να λαμβάνουν θεώρηση εισόδου για να εισέλθουν στο έδαφος κράτους μέλους προκειμένου να πραγματοποιήσουν εκεί παροχές υπηρεσιών για λογαριασμό επιχειρήσεως εγκατεστημένης στην Τουρκία, εφόσον, κατά την ημερομηνία αυτή, δεν απαιτείτο τέτοια θεώρηση εισόδου.
   
      (1)  ΕΕ C 190 της 12.08.2006.